Hirv ja Gammer mõisteti maffiasüüdistuses osaliselt õigeks
#000003
Harju maakohus leidis, et Hubert Hirve ja Pavel Gammerit ei saa kuritegeliku ühenduse juhtimises süüdi mõista. Küll aga jäävad mõlemad süüdi teistes paragrahvides, mis toob neile karistuseks mitu aastat vangistust ja neli aastat ärikeeldu.
#000005
Harju maakohus jõudis otsuseni lähiaja mahukaimas kuritegeliku ühenduse kriminaalasjas, kus 26 süüdistatavat anti kohtu alla 12. veebruaril 2019.
#000006
Nelja süüdistatava osas eraldati kriminaalasi kokkuleppemenetlusse, milles tehtud süüdimõistev otsus on jõustunud. Kolme juriidilise isiku suhtes on menetlus lõpetatud juriidilise isiku lõppemise tõttu. Samuti lõpetati menetlus ühe füüsilise isiku suhtes tema tervisliku seisundi tõttu. Kriminaalasjas on ligi sada köidet kirjalikke tõendeid ja lisaks kuulati üle mitmed tunnistajad. Asjas toimus üle 160 istungi.
#000007
Teistele süüdistatavatele heideti ette kuritegelikku ühendusse kuulumist ja/või maksu-, varavastaste-, korruptsioonikuritegude ning eraviisilise jälitustegevusega, avaliku usalduse vastaste või relvade käitlemisega seotud kuritegude toimepanemist.
#000009
Kohus leidis, et kohtupraktikas tunnustatud kriteeriumite järgi ei ole tõendatud süüdistatavate tegutsemine kuritegeliku ühenduse raames ja mõistis kõik süüdistatavad selles teos õigeks.
#000010
Teisi süüdistatavaid karistas kohus vangistusega, mis on jäetud tingimisi täitmisele pööramata, määrates isikutele ka katseaja. Ühte süüdistatavat karistas kohus ka rahalise karistusega, mis jäeti tingimisi täitmisele pööramata.
#000013
Kohus rahuldas ka AS MiniCredit (pankrotis) tsiviilhagi tsiviilkostjana kaasatud juriidilise isiku vastu ja maksu- ja tolliameti avalik-õigusliku nõudeavalduse maksukuriteo toime pannud süüdistatavate vastu.
#000014
Vahi all viibinud süüdistatavatele, keda kohus mõistis õigeks kuritegelikku ühendusse kuulumises, hüvitas kohus osaliselt ka sellega kaasnenud mittevaralise kahju.
#000015
Riigiprokurör: otsustame, millises ulatuses me kohtuotsuse vaidlustame
#000016
Riigiprokurör Kati Reitsak ütles, et kohus tunnistas süüdistatavad enamikes neile ette heidetud kuritegudes süüdi. "Tänane otsus näitab, et ka majanduskuriteos süüdi tunnistamisele võib järgneda reaalne vangistus, seejuures mõisteti varem kriminaalkorras karistamata inimestele maksimumilähedased karistused," ütles Reitsak.
#000017
Reitsak märkis, et prokuratuur esitab apellatsiooniteate kohtu põhjendustega tutvumiseks seoses sellega, et kohus ei pidanud hetkel tõendatuks, et tegemist oleks olnud kuritegeliku ühendusega. "Pärast tervikotsusega tutvumist otsustame, millises ulatuses selle ringkonnakohtus vaidlustame," lisas ta.
#000018
Erakondade haridusdebatti saatis tung erisustega arvestamise suunas
#000020
ERR-i žürii: haridusdebati võitis Kristina Kallas
#000021
Õpilaste vähesus sunnib osa koole uksi sulgema
#000034
Kohtla-Järve linnavalitsus sai paika vaid üheksa poolthäälega
#000052
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000054